
DISPUTATIO  MEDICA 


INAUGURALTS 

DE 


H  E  P  A  T  I T  I  D  E. 


PRAEFANDA, 

J ecur  pluribus  malis,  et  hodiernis  temporibus 
aliquanto  crebrius,  patet.  Ex  his  autem  inflam¬ 
matio  nec  raro,  neque  non  vehementer  huic 
visceri  penitus  insidet ;  caeterorum  fere  gene¬ 
trix,  ideoque  cognitu  plane  dignissima.  Hanc 
paucis,  lauram  Machaoniam  ambiturus,  tractare 
statui ;  quaedam  de  jecinoris  fabrica  et  officio 
praefatus. 

Jecur  est  glandula,  omnium  fere  amplissima, 
quae  hypochondrium  dextrum  implet,  et  partem 
epigastrii;  nec  raro  ad  alterum  hypochondrium 
pertinet.  Facies  ei  duplex  contingit,  nimirum, 
superior,  et  inferior  :  illa  laevis  et  gibba  ;  haec 
concava  et  inaequalis.  E  parte  posteriore  cras¬ 
sius,  anteriore  in  acutum  marginem  desinit.  Ex 
binis  lobis  praesertim  conficitur,  dextro  scilicet 
grandiori,  et  sinistro ;  quibus  interjicitur  liga¬ 
mentum,  paulo  infra  describendum. 

Jecur  ex  inferiore  parte  inaequale,  uti  supra 
retuli,  plures  exhibet  processus  et  recessus.  Illi 
lobuli  nominari  solent,  et  tres  apud  medicos 
numerantur  $  nimirum,  lobulus  Spigelii ,  parti  si¬ 
nistrae  lobi  grandioris  subjectus,  juxta  verte¬ 
bras  ;  lobulus  caudatus ,  huj  us  quasi  pars  extima ; 
et  lobulus  quadratus ,  vel  anonymus ,  lobo  dexte- 
riori  appositus,  ligamentum  inter  teres,  et  vesi¬ 
cam  fellis  ;  unde  pons  jecinoris  enatus  id  liga¬ 
mentum  transcurrit,  in  lobum  sinistrum  abitu¬ 
rus. 

Jecur  'peritonaeo  circumfertur.  Hac  membra- 
na  duplice  producta  ligamenta  fiunt,  quorum 
ope  vicinis  cum  partibus  committitur. 

Utrinque  jecur  ligamentis,  dextro  nempe  et 
sinistro,  septo  jungitur  transverso.  Ligamen» 
tum  latum  lobos  invicem  dissociat,  et  jecur  car¬ 
tilagini  ensiformi ,  septoque  transverso  adnectit. 
Spiritu  incepto,  vena  umbilicalis  coarctata  fit 
ligamentum,  quod  teres,  seu  rotundum  vocatur. 
Hoc  ex  umbilico  profectum,  infimam  et  posti¬ 
cam  partem  ligamenti  lati  petit,  quo  ibi  impli¬ 
catur. 

Recessus  plures,  uti  antea  notavi,  jecori  sub¬ 
jiciuntur.  Ex  his  praecipue  memorandi  sunt, 
fossa  umbilicalis ,  lobis  interposita  ;  sinus  porta¬ 
rum ,  seu  sulcus  transversus,  sinistrorsum  latus, 
ex  inferiore  parte;  et  duo  alii  sinus,  quorum  al¬ 
terum  ductus  venosus ,  alterum  vena  cava,  confi¬ 
ciunt. 

Jecur,  uti  aliae  glandulae,  e  plurimis  vasis 
sanguineis,  in  acinos  abeuntibus,  vasis  resor¬ 
bentibus  et  excernentibus,  nervis,  et  substantia 
propria  componitur.  Vasa  ejus  sanguinea  sunt 
arteria  hepatica ,  vena  portae ,  et  venae  hepa~ 
ticae.  Vasa  excernentia,  biliosa  vel  bilifera 
nuncupantur.  Vasa  omnia,  venis  hepaticis  ex¬ 
ceptis,  et  nervi,  peritonaeo  obducta,  apud  si¬ 
num  portarum  simul  exeunt  et  ineunt :  ea  va¬ 
gina  capsula  Glyssonii  dicitur. 

Vena  portae  et  arteria  hepatica  in  surculos  pe¬ 
ne  innumeros  diducuntur  ;  qui  ad  intima  jecoris 
penetralia  deferuntur,  intimo  invicem  nexu  so¬ 
ciantur,  et  in  exilissimos  penecillos ,  vel  acinos , 
qui  vocantur,  abeunt ;  has  vero  potissimum 
ramuli  venae  portae  faciunt.  Pori  biliarii  hinc 
orsi  fel  secretum  accipiunt ;  in  fistulas  grandio¬ 
res,  haud  secus  atque  venae,  paulatim  desinunt : 
quibus  coeuntibus,  fit  demum  ductus  hepati¬ 
cus.  Hic  porro  fellis  partem  ductui  choledocho 
tradit  j  inde  duodenum  intestinum  obliquo  in- 

troitu  petituram  :  altera  supervacanea  in  duc¬ 
tum  cysticum  et  vesicam  fellis  profluxura. 

Vesicula  fellis  est  saccus  exiguus,  lobo  jecoris 
grandiori  subnixus :  e  fundo ,  corpore  et  cer¬ 
vice  constat ,  et  jecinori,  ope  vasorum  et  telae 
cellosae,  adhaerescit.  Ex  quatuor  membra¬ 
nis  conficitur ;  nimirum,  extima,  eadem,  quae 
jecur  circumcingit,  producta;  secunda  fibrata, 
forsitan  irritabili ;  tertia,  uti  fertur,  cellosa,  et 
intima  muco  viscoso  oblita.  Officium  ejus  est, 
fel  hucusque  supervacuum  aliquamdiu  conser¬ 
vare  et  spissare.  Simul  atque  vero  cibo  se  ali¬ 
quis  impleverit,  ad  concoquendum  felle  opus 
est ;  quod,  opprimentibus  visceribus  et  muscu¬ 
lis,  respuitur,  et  in  duodenum  intestinum  defer¬ 
tur. 

Constat  igitur  ex  jam  dictis,  jecur  bilem  se¬ 
cernere  :  hanc  demum,  itinere  proposito,  in 
intestina  profluere,  cibo  misceri ;  efficere  ut  ali¬ 
mentum  probe  resolvatur,  chylusque,  opima 

pars,  rite  prodeat ;  quinetiam,  incitamento  fieri 
intestinorum  fibris,  quo  omnia  excernenda  eji¬ 
ciantur. 

Praeter  haec,  quidam  senserunt  jecinoris  esse 
quoddam  nocivi  e  corpore  excernere  ;  et  bilem 
id,  quodcunque  sit,  continere.  Quale  autem, 
aut  quid  sit,  non  inter  istos  convenit.  Hinc 
sine  dubio  patet,  fel  operam  ad  alimenta  conco¬ 
quenda  conferre  :  quod,  bile  superfluente,  de¬ 
ficiente  aut  vitiata,  sub  variis  jecinoris  morbis, 
facultas  concoquendi  nunquam  non  plus  minus- 
ve  labat.  Deficiente  scilicet  felle,  alvus  pigra, 
irritamento  solito  privata,  parum  excernit ;  et 
valetudo  minus  commoda  sequitur:  id  quod 
non  fieri  oporteret,  si  bilis  inutilis  non  nisi  ex¬ 
cernenda  esset.  Nostro  sane  judicio,  rectius  in 
medio  ibitur,  inter  utramque  sententiam.  Pro¬ 
fessi  nempe  bilem  officiis  supra  memoratis  per¬ 
fungi,  aliquid  etiam  noxium  et  tandem  ejicien¬ 
dum  in  ea  delitescere  opinamur  :  cum  stercore 
enim  fel  descendit ;  quod  color  plane  edocet 

Uti  jecinoris  officium  grave,  ita  ejus  morbi 
summam  molestiam,  nec  raro  quaesitissimum 
cruciatum,  pariunt.  Horum  vero  inflammatio¬ 
nem,  ut  jamjam  notavi,  maximi  indagare  et  in- 
telligere  medicorum  interest :  quippe  quae  Bri¬ 
tannos  nuperis  annis  coeli  Indici  suetos,  fre¬ 
quenter  absumit,  certeve  longis  aliis,  nec  me¬ 
dicabilibus  malis,  et  serius  ocius  occisuris,  im¬ 
plicat. 

Jecur  duplicem  inflammationem  subire  con¬ 
suevit  ;  scilicet,  acutam ,  et  longam  seu  chroni¬ 
cam ,  quae  dicitur.  Illam  Cullenus  ita  defini¬ 
vit  :  cc  Fyrexia  ;  hypochondrii  dextri  tensio  et 
“  dolor,  saepe  pungens,  pleuritici  adinstar,  sae- 
66  pius  obtusus ;  dolor  ad  claviculam  et  sum- 
“  mum  humeri  dextri  5  decubitus  in  sinistrum 
<c  latus  difficilis  ;  dyspnoea ;  tussis  sicca  ;  vo- 
ce  mitus  5  singultus.”  Alteri  hanc  definitionem 
subjecit  :  cc  Haec  saepe  nulla,  quibus  dignos- 
cc  catur,  praebet  signa  ;  aliquando  tamen  ean- 
“  dem  adesse  suspicamur,  ex  hepatitidis  causis 

“  quibusdam  praegressis,  ex  sensu  quodam  ple« 
nitudinis  et  gravitatis  in  hypochondrio  dex- 
“  tro,  ex  doloribus  plus  minus  ve  pungentibus 
<c  in  eadem  parte  subinde  perceptis,  ex  dolore 
cc  quodam  a  presso  hypochondrio  dextro,  vel  a 
<c  decubitu  in  latus  sinistrum  sentito ;  denique, 
ex  pyrexia  leviori  cum  dictis  signis  subinde 
w  infestante.” 


DE  INDICIIS  HEPATITIDIS  ACUTAE. 


Inflammatio  jecinoris  acuta  easdem  notas 
exhibet,  easque  saepe  incitatissimas,  quas  aliam 
partem  adorta,  praeter  quasdam  proprias,  hujus 
visceris  muneri,  fabricae  sedique  tribuendas : 
citius  porro  quam  altera  longa  finitur ;  et  reme¬ 
dia  praesentiora  et  validiora  flagitat. 

Instantem  vero  denunciant  summa  anxietas, 
vires  praesertim  artuum  resolutae,  et  alia,  quae 

hominem  febrire  docent.  Membra  rigore  hor¬ 
rent  y  nec  multo  postea,  summa  cutis  praeter 

consuetudinem  incalescit  et  aret ;  et  sensus 

> 

gravitatis  circa  praecordia  e  dextra  parte  angit : 
quem  excipere  solet  dolor  ejusdem  partis,  mo¬ 
do  acutus,  at  saepius  hebes.  Hic,  opprimente 
manu,  ingravescit ;  et  humerus  fere  dexter,  in¬ 
terdum  laevus,  et  scopula ,  plus  minusve  ejusdem 
sunt  participes.  Aeger,  si  in  latus  sanum  cu¬ 
bat,  vehementius  affligitur  ;  si  in  affectum, 
quodammodo  expeditur.  Dolor  quoque  prono, 
certeve  prorsum  inclinato,  quam  erecto  fit  re¬ 
missior.  Concitantur  arteriae ;  scilicet,  cele¬ 
rius,  validius  et  durius  micant ;  crebro  et  gra¬ 
viter  trahitur  et  emittitur  spiritus  ;  vexat  simul 
tussis,  pituitae  pene  expers ;  cibos  aeger  fasti¬ 
dit,  nec  raro,  cum  quodam  bilioso  evomit ;  et, 
singultit.  Alvus  varia  prodit ;  plerumque  pi¬ 
grior,  durum  et  album,  idque  parce  excernit ; 
alias  contra  biliosa  et  liquida  descendit,  maxi- 
me^ue  circa  finem.  Redditur  urinae  biliosae 
et  rufae  parum,  ex  qua  demum  subsidit  aliquid 


10 


DE  HEPATITIDE. 


fusci.  Cum  jam  aliquot  dies  haec  mala  traxe¬ 
rint,  cutis  aurea  quasi  fieri  coepit ;  et  lingua, 
nitore  amisso,  sorde  candida  fuscave  obduci. 
Sitit  infelix  vehementer ;  oculique  hebetes  et 
lapsi  persaepe  flavent.  Cibum  homo  parum  ap¬ 
petit,  et  male  concoquit ;  noctu  fere  vigilat ; 
aut  si  quid  dormit,  ex  improviso  dirissimis 
somniis  quies  solvitur.  Nunc  demum  in  pe- 
jus  omnia  celeri  pede  feruntur ;  et  fatum  prae¬ 
ceps  testantur  nova  mala  deteriora.  Cutis  ge¬ 
lido  et  glutinoso  sudore  madet:  alvus  biliosa 
et  resoluta,  citra  animi  imperium  profluit :  con¬ 
cidunt  vires  ;  et  mors  aegrum  aerumnis  eripit. 


DE  HEPATITIDIS  CHRONICAE  SIGNIS. 


Haec  longe  frequentius,  quam  altera  acuta, 
homines  male  habet ;  et  multiplex  tot  tamque 
diversas  inter  se  formas  sibi  praeferre  consue- 


DE  HEPATITIDE. 


11 


vit,  ut  non  raro  vel  peritissimos  lateat  medicos, 
morbosque  simulet,  ipsi  alienos.  Ob  notas  le¬ 
ves  et  obscuras,  persaepe  medicus,  aegro  adhuc 
spirante,  jecur  vitiosum  ne  suspicatur  quidem; 
nec  prius  id  cognoscit,  quam  inciso  cadavere, 
jecur  exulceratum  invenerit  :  unde  idem  in¬ 
flammatum  fuisse  judicat. 

Haec  inflammatio  coepisse  solet  e  cibi  fasti¬ 
dio,  vomitu,  et  viribus  animi  corporisque  frac¬ 
tis.  Nec  multo  postea,  haec  ingravescunt,  al¬ 
vus  fit  pigra,  acceduntque  malae  concoctionis 
pessima  indicia ;  veluti,  inflatio  ventris,  ructus 
biliosi  acidive,  nausea,  et  dolores  capitis  et 
ventriculi.  Vultus  aegro,  qualis  fere  exanimi, 
contingit,  pallidus  et  demissus  ;  et  ad  finem  fla¬ 
vet.  Vexat  quidam  plenitudinis  sensus,  circa 
jecur  ;  quem  sequitur  dolor  obtusus,  opprimen¬ 
te  digito  et  cubando  in  partem  sanam,  inten¬ 
tus,  et  ad  humerum  dextrum  ascensurus.  In¬ 
terdum,  imposita  manu,  aequo  durius  et  gran¬ 
dius  jecur  sentiri  potest :  alias  equidem  in  tan- 

tum  intumit,  ut  ipsis  oculis  nudato  corpore  pa¬ 
tescat.  Nonnunquam  respiritus  eo  gravatur, 
ut  animi  fistulae  asthmate  coarctari  videantur. 
Tussis,  sputi  fere  expers,  irritat  fauces.  Venter 
tardior,  non  nisi  durum,  male  olens,  atrum,  aut 
album  reddit.  Lingua  inarescit  et  sordet  ; 
summa  cutis  plus  quam  fert  natura,  calet.  Uri¬ 
na  rufa  ejicitur ;  ex  qua  mox  decidit  natura 
rubra  et  viscida.  Cutis  oculique,  malis  invete¬ 
ratis,  persaepe  aurescunt  ;  et  alvo  resoluta, 
crebrae  dejectiones  et  tormina  demum  affligunt. 
Arteriae,  quae  principio  sat  bene  micuerant, 
nunc  languide  et  saepe  inaequaliter  saliunt. 

Si,  nil  valentibus  remediis,  haec  mala  peni¬ 
tus  insident,  pejora  accedunt.  Jecur  magis  am¬ 
pliatur  et  indurescit.  Venter  tandem  intumes¬ 
cit,  et  manu  altera  ei  imposita,  altera  icente* 
fluctuare  sentitur ;  artusque  male  habet  inter¬ 
cus  aqua.  Quae  ascitem  subesse  testantur; 
eumque  pertinacissimum,  quippe  qui,  nisi  sana¬ 
to  jecore,  tolli  non  poterit.  Dilabuntur  vires  $ 

et  signa  febris  hecticae  miserum  conficiunt : 
scilicet,  motus  arteriarum  imbecilli  sunt,  et  ves¬ 
pere  concitantur ;  corpus  emacrescit  et  noctu 
insudat ;  alvusque  profluens  foetidum  et  liqui¬ 
dum  excernit.  Quibus  protinus  accedunt  vi¬ 
gilia  nocturna,  vox  pene  nulla,  imi  ventris  do¬ 
lores,  singultus  et  delirium,  morte  exoptanda 
finienda. 


DE  HEPATITIDIS  FINIBUS. 

Hepatitis ,  uti  aliae  inflammationes,  in  Resolu¬ 
tionem ,  Suppurationem ,  aut  Gangraenam  desinere 
potest.  Ex  quibus  tamen  Gangraena  rarissime 
accedit.  Nec  deest  finis  proprius,  durities 
nempe,  quae  Scirrhus  minus  recte  vocatur.  De 
his  breviter  disputandum. 


Resolutio . — Medici  est  periti  hanc  quam  pri- 

mum  moliri,  si  fieri  potest.  Eandem  vero  spe¬ 
rare  futuram  licet,  si  jecur  sub  idonea  curatione 
minus  dolere  et  tumefieri  coeperit ;  si  arteriae 
tardius  et  validius  moventur ;  si  spiritus  expe¬ 
ditur,  tussis  sedatur,  cutis  oculique  ad  integri¬ 
tatem  redeunt,  et  ventriculus  intestinaque  rite 
officiis  perfungi  incipiunt.  Aliquando  sola  na¬ 
tura  auxiliatrice,  resolvitur  haec  inflammatio, 
sanguine  e  naribus  aut  imo  intestino  sua  sponte 
profluente  ;  aut  urina  multa  et  crassa  reddita  ; 
aut  alvo  cita  et  biliosa  ;  denique,  sudore  ingen¬ 
ti  et  aequali,  vel  sputo  copioso.  Cutis  alicubi 
erysipelate  efflorescens  aliquando  resolvisse  fer¬ 
tur. 

Suppuratio. — Cui  dolor  mitescere  coepit,  mo¬ 
tus  arteriarum  fit  plenior  et  mollior  ;  cui  cor¬ 
pus  vicissim,  modo  inhorrescit,  modo  exardet, 
sensusque  gravitatis  et  caloris  in  parte  affecta 
urget ;  huic  instare  suppurationem  judicamus. 
Quod  si  huc  accedit  tensio  quaedam  circa  je¬ 
cur,  si  quid  manu  admota  fluctuare  sentitur; 

si  alvi  fluxus  et  sudores  gelidi,  aiiaque  febris 
hecticae  propria  invadunt,  aliquid  jam  absces¬ 
sisse  patet. 

Abscessu  intus  facto,  pus  aliter  alias  effundi 
potest;  prout  jecur  cum  hac  illave  parte  com¬ 
mitteretur  nova  vasorum  actione.  Quoties  pe¬ 
ritonaeo  adhaeret,  aut  prominebit  tumor,  sponte 
vel  arte  pure  vacuefaciendus  ;  aut  si  minus 
arcte  conglutinatur,  pus  in  ventrem  profluit. 
Interdum,  eroso  transverso  septo,  in  pectus  fun¬ 
ditur,  aut  aegrum  strangulaturum ;  aut,  si  in 
fistulas  animae  deferatur,  expuendum#. 

\ 

Si  pars  jecinoris  concava  laborat,  pus  in  ven¬ 
triculum,  aut  intestinum  duodenum  aut  colon 
transire  potest :  unde  vomitu  vel  dejectione  ex- 


*  Apud  librum,  cui  titulus  “  Medical  and  Physical  Journal,”  vol.  xxvii, 
p.  95,  memoratur,  Doctori  Paxton  contigisse  aegrum  curare,  cui  jecur 
suppuraverat,  et  pus  inde  in  pulmonem  translatum  eo  spiritum  impe¬ 
dierat,  ut  mortem  instantem  saepius  minitaretur  ;  convaluisse  tamen 
aegrum. 

cernitur.  Nec  solum  cohaerentibus  intestino 
et  jecore,  sed  etiam  per  bilis  fistulas,  pus  in 
duodenum  aliquando  transfunditur.  Denique, 
nonnunquam  intus  delitescens  non  effluit;  nec 
nisi,  homine  defuncto,  quod  supra  proposui,  je¬ 
cur  suppurasse  constat.  Hoc  inflammationem 
acutam  rarius  quam  alteram  sequitur. 

Scirrhus. — Jecur  inflammatum  multo  frequen¬ 
tius  tandem  indurescit ;  quod  vitium  Scirrhum 
medici  appellant.  Hic  potissimum  inflamma¬ 
tioni  chronicae  supervenit ;  et  interdum  diu  la¬ 
tet  :  praesertim  si  jecur  duratum  tabescit  et  col- 
labitur,  non  manu  deprehendendum.  Scirrhum 
accessisse  denunciare  solent  vultus  demissus  et 
exsanguis,  modo  luridus  aut  flavus  ;  dolor  remis¬ 
sior,  at  sensus  molestiae  et  gravitatis  ad  jecur 
relatus ;  cibi  fastidium  ;  notae  concoctionis  tar¬ 
dae  ;  vires  labefactae,  et  corpus  eo  macrum  ut 
jecur,  si  grandius  sit,  facile  digito  sentiatur. 
Induruit  tamen  jecur  plures  annos,  valetudine 

minus  laesa ;  at  vero  serius  ocius  inde  nasci¬ 
tur  dirus  hydrops  aut  Icterus ,  vel  uterque. 

Gangraena . —  Inflammatio  jecinoris,  nisi  acu¬ 
ta,  perraro  ad  gangraenam  tendit;  eo  quod  alte¬ 
ra  longa  intimae  compagi,  id  est,  substantiae  pro¬ 
priae,  ad  gangraenam  pigrae,  incumbit.  Haec 
adesse  cognoscitur,  si  dolor  derepente  et  peni¬ 
tus  conquiescit,  vires  iabuntur,  arteriaeque  mo¬ 
ventur  languide,  crebro,  nec  paribus  interval¬ 
lis  ;  si  frigent  artus,  deficit  anima,  gelidoque 
sudore  corpus  humet  \  porro,  si  miser  assidue 
singultit,  alvusque,  non  imperante  animo,  liqui¬ 
dum,  idque  foetidum  et  nigrum  aut  biliosum, 
dejicit.  Quae  mortem  in  propinquo  esse  testan¬ 
tur. 

QUAE,  INCISO  CADAVERE,  PATENT. 

Incisis  mortuorum  corporibus,  jecur  non- 
nunquam  durius  et  amplius  esse  quam  fert  na¬ 
tura,  conspicitur.  Eo  subinde  intumuit,  ut 
majorem  ventris  partem  impleverit,  et  alia  vis¬ 
cera,  quo  minus  officia  solita  exequerentur, 
gravaverit.  Neque  raro  extenuatur,  tubercu¬ 
lis  et  saccis  exiguis  natura  glutinosa  aut  terre¬ 
na  repletis  obsessum. 

Subinde,  at  rarius,  membranae  jecoris  quasi 
in  cartilaginem  conversae  sunt *. 

Jecur  inflammatum  admodum  purpurascit, 
vasis  nimirum  exiguis  sanguine  oppletis  :  maxi¬ 
mi  eque  id  parti  convexae  accidit.  Fibrina  si- 


*  Vide  Baillie’s  Morbid  Anatomy,  p.  216. 

mul  profusa  facit  ut  jecur  partibus  vicinis,  alii¬ 
que  alias,  adhaereat.  Persaepe  lobus  dexter 
septo  transverso  ita  jungitur,  pure  refertum ; 
quod  hoc  itinere  fistulas  pulmonis  petit.  Inter¬ 
dum  jecur  pallet  et  emollitur,  crebrisque  ab¬ 
scessibus  pure  lactive  simili  plenis,  corrumpi¬ 
tur. 

Jecur  tuberculis  instructum  speciem  aliam 
atque  aliam  sibi  induit,  pro  horum  natura  varia. 
Saepe  aurescit  jecur ;  eo  quod,  fistulis  bilis  op¬ 
pressis,  fel  exeundi  impotens  intus  in  jecinore 
haeret :  unde  vesica  fellis  pene  vacua  praeter 
solitum  pallet. 

Hydatides  frequenter  jecinori  inhaerent ;  ple¬ 
rumque  candidi,  modo  flavi,  aut  succino  colo¬ 
rem  similes  #.  Intimis  fere  penetralibus  jeco¬ 
ris,  interdum  ejus  faciei  infixi  reperiuntur. 


*  Vide  Baillie’s  Morbid  Anatomy,  p.  227. 

DE  SEDE  MORBI. 

Opinati  sunt  aliqui  acutam  jecoris  inflamma¬ 
tionem  surculis  exilissimis  arteriae  hepaticae , 
chronicam  venae  portae  ramulis,  incitatis,  conti¬ 
neri.  Quod  eos  fallere  manifestum  est ;  siqui¬ 
dem  multiplici  nexu  harum  rami  invicem  con¬ 
sociantur  ;  adeo  ut,  alterutra  inflammata,  altera 
non  integra  esse  potest. 

Verisimilius  est,  quod  sentit  Cullenus  #,  in¬ 
flammationem  acutam  membranae  cingenti,  lon¬ 
gam  substantiae jecinoris  propriae,  insidere.  Illa 
saepius  Europaeis  jam  domi  habitantibus,  haec 
Indias  accolentibus,  inflammatur. 


*  Vide  Primas  Lineas,  parag.  ccccxvii 

DE  CAUSA  CONTINENTE. 

Qua  causa  contineatur  quaevis  fere  valetudo, 
dictu  forsan  est  difficile.  Haec  eadem  sit  hepa¬ 
titidi,  quae  cuivis  alii  inflammationi,  necesse 
est.  De  nulla  autem  re  minus  inter  medicos 
convenit. 

Florente  ista  disciplina,  quae  morbos  ad  hu¬ 
mores  vitiosos  retulit,  inflammationem  alii  hu¬ 
mori  sanguineo  superfluenti,  alii  sanguini  prae- 

*• 

ter  naturam  viscoso  tribuerunt.  Cullenus 
autem,  qui  somnia  ista  fugavit,  ad  vires  matri¬ 
ces,  non  humores  animum  advertit;  vasisque 
affectis  fieri  inflammationem  judicavit.  Coope- 
ro  *  videtur  vasa  partis  incitata,  et  nervos  plus 


* 


Vide  First  Lines  of  Surgery,  p.  4. 

aequo  sentientes  inflammationem  facere.  Quae 
opinio  maxime  omnium  apud  medicos  valet. 


DE  CAUSIS  REMOTIS. 

Causae  Remotae ,  quae  dicuntur,  duplicis  sunt 
generis :  Quae  corpora  proclivia  ad  morbos 
reddunt ;  et  quae  ipsos  excitant.  Utrasque 
jam  considerandum. 

De  Causis  Proclivitatis.— Qui  aliis,  ii  huic  in¬ 
flammationi,  opportuniores  existunt.  Pleni  et 
validi,  iique  adulti  saepius  quam  pueri  et  muli¬ 
eres,  ea  implicantur.  Aestus  homines  ad  ean¬ 
dem  propensos  reddit ;  imo  vero  per  se  inferre 
potest.  Hinc  Britanni  aliique  Europaei,  domo 
Indiis  mutata,  persaepe  hepatitide  aegrotant  ; 
frequentius  equidem  Indis,  coeli  torridi  inte¬ 
gram  vitam  suetis.  Nec  solum  ob  aestum  in 

hunc  morbum  incidunt ;  gulae  enim  vinoque  se 
dedere  solent  Europaei  ad  Indias  translati :  qui¬ 
bus  haud  ullae  noxae  jecoris  inflammandi  po- 
tentiores  sunt.  Ista  pessima  ratione  vivendi 
dilabuntur  vires ;  acceditque  hepatitis  longa, 
dirae  malorum  catervae  genetrix  futura. 

De  Causis  Excitantibus . — Ex  his  longe  valen- 
tissimam  et  creberrimam  esse  coelum  aestuo¬ 
sum,  usu  docemur.  Hanc  igitur  noxam  paulo 
altius  inquirere  licet. 

Aestus. — Aestus  jecinoris  inflammandi  capa¬ 
cissimus  est ;  praecipue  autem  hic  et  frigus 
humori  junctum  vicissim  corpori  adhibita. 
Qui  Europam  India  mutaverint,  ardoris  ejus 
perinsignis  insueti,  graviter  inde  affliguntur : 
et  nondum  usu  docti,  se  vicissim  roribus  et  fri¬ 
gori  vespertinis,  calorique  meridiano  subjiciunt ; 
quorum  hic  vasa  incitando,  illa  cutis  halitum 
subito  reprimendo,  ut  partes  interiores,  maxi- 

meque  jecur,  inflammentur  efficiunt.  Pari  ra¬ 
tione,  si  quis  jam  insudans  et  calefactus  aquam 
frigidam  ingurgitat,  superventura  esse  consue¬ 
vit  visceris  cujusvis,  et  fere  pulmonis  aut  jeci- 
noris,  inflammatio. 

Motus  animi. — Animum  corpori  plurimum 
imperare  res  est  notissima ;  commoto  igitur 
illo,  hoc  turbetur,  necesse  est.  Motus  animi 
praesertim  cor,  arterias  et  glandulas  movere  aut 
perturbare  cognoscuntur ;  aliique  alias.  Ira, 
solicitudo,  moeror,  &c.  jecur  concitare,  eoque 
subinde  inflammare  comperta  sunt. 

Febres  Intermittentes  et  Remittentes  diutinae 
non  solum  corpus  infirmant,  sed,  efficiendo  ut 
sanguis  non  aequaliter  ad  omnes  partes  defera¬ 
tur,  quasdam,  maximeque  glandulas ,  onustiores 
reddunt.  Hoc  persaepe  jecori  contingit;  quod 
inde  plus  aequo  fellis,  ejusque  acrioris,  secer¬ 
nit,  et  ita  irritatum  in  inflammationem  incidit. 

Ebrietas , — quomodocunque  illata,  at  potissi¬ 
mum  liquoribus  ardentibus  epotis,  jecinori  pro¬ 
prie  nocere  videtur  ;  istamque  inflammationem 
ejus  lentam  accendit,  cui  durities  jungitur  aut 
supervenit.  Ebrietatem  sane  jecur  durare  hinc 
patet,  quod  vinolentis  prae  aliis,  hoc  viscus, 
patefacto  cadavere,  tuberculis  vitiosum  aut  ae¬ 
quo  durius  reperiri  solitum  est;  maribusque 
saepius  quam  foeminis;  quippe  qui  magis  se 
fere  poculis  dedunt. 

Huc  aliae  quaedam  noxae  referri  possunt: 
qualia  sunt,  calculi  bilis  fistulis  inhaerentes  ;  fel 
acrius  ;  satietas ;  condita  omnia ;  luxus  omni¬ 
genus  ;  cursus  incitatior ;  et  jecur  ipsum  aut 
caput  ictu  violatum  :  ut  si  quis  praeceps  ab  ex¬ 
celso  sic  labitur,  ut  calvaria  scindatur. 

DE  QUARUNDAM  NOTARUM  RATIONE. 

Intentio  et  dolor  hypochondrii  dextri. —  Omnis 
est  inflammationis,  dolorem  procreare  ;  eo  quod 
acuitur  facultas  sentiendi,  ut  supra  dixi :  inten¬ 
tionem,  quod  vasa  ultra  modum  turgent.  Haec 
mala  hypochondrium  dextrum  plectunt,  quia  lo¬ 
bus  jecoris  dexter  ibi  situs  saepius  altero  inflam¬ 
matur. 


Dolor  humeri  et  claviculae.- — Si  quidem  ner¬ 
vus  phrenicus  et  plexus  axillaris  eodem  fonte, 
nempe  nervis  cervicis  proficiscuntur,  necesse 
est,  ut  illo  irritato,  hic  ejus  mali  fiat  particeps. 
Jecur  si  inflammatur,  septo  transverso  proxi¬ 
mum,  ejus  nervum  non  irritare  nequit.  Huc 
accedit,  quod  illo  nervo  orti  ramuli  in  jecur 
sparguntur. 

Difficultas  in  partem  sinistram  decumbendi . — 
In  sanum  latus  cubando  jecur  grave  illuc  suo 
nutu  fertur  ;  unde  ejus  ligamenta,  quae  fere 
inflammantur,  extensa  dolorem  et  molestiam  ex¬ 
asperant. 

Tussis ,  spirandi  difficultas  et  singultus. — Haec 
notae  superiore  jecoris  parte  inflammata,  plus 
saeviunt :  quippe  quae  septo  transverso  et  pul¬ 
moni  vicina  iis  inflammata  fit  grandi  irritamen¬ 
to  ;  qua  unica  causa  tussis  et  singultus  hic  pro¬ 
veniunt.  iEger  graviter  spirat,  eo  quod  jecur 
tumefactum,  quo  minus  rite  descendat  trans¬ 
versum  septum,  vetat.  Spiritus  dolorem  face&- 

H 

sit,  quia  hoc  ipsum  et  membranae  ejus  quoque 
inflammantur. 

Vomitus ,  et  alia  ventriculi  mala . — Concava  je- 
cinoris  parte  laborante,  haec  signa  torquent. 
Ventriculus  enim  jecori  subnixus,  hic  plurimum 
irritatur,  imo  vero  quodammodo  inflammatur  5 

et  inde  ad  actionem  abnormem  excitatur ;  ita 
interdum  acrem  ut  fel  ipsum  evomatur. 

Oculi  ei  cutis  flavi» — Jecur  inflammatum  fere 
tumet ;  unde  bilis  fistulis  oppressis,  fel  exeundi 
in  intestinum  et  vesicam  suam  impotens  a  vasis 
lymphaticis  in  sanguinem  defertur  ;  qui  inqui¬ 
natus,  efficit  ut  cutis  oculique  aurescant. 


DE  DIAGNOSI. 

Inflammatio  jecinoris  chronicae  quosdam  mor¬ 
bos  admodum  simulat;  ita  ut  aliquando  jecur 
necne  laboret,  dictu  est  difficile.  Hi  vero  sunt 
Pneumonia,  Gastritis ,  Enteritis,  Colica,  Rheu¬ 
matismus,  Phthisis  Pulmonalis  et  Dyspepsia . 

Pneumonia .  —Morbus  propositus  a  Pneumo¬ 
nia  discernitur,  dolore  huic  acutiore,  inspiran- 

do  at  non  manu  premente  exasperato,  pectoris 
alterutri  lateri  incumbente,  et  saeviore,  quoties 
aeger  in  partem  affectam  cubat  ;  tussi  porro 
eidem  crebra,  sputoque  saepe  cruento.  Illi 
contra,  respiritus  non  dolorem  tantum  inten¬ 
dit  :  dolet  summa  pars  humeri  dextri  ;  dolor 
ipsius  partis  hebetior  urget,  et  hac  oppressa  in¬ 
gravescit.  Quin  etiam,  aeger  in  sanum  latus 
cubare  nequit ;  vexat  tussis  pituitae  fere  ex¬ 
pers,  vultusque  pallet,  aut  aurescit  et  extenua- 
tur. 

Enteritis  et  Colica . — Quibus  inflammatur  in¬ 
testinum,  his  venter,  praesertim  circa  umbili¬ 
cum  graviter  dolet ;  alvus  est  pigerrima ;  sum- 
•  ma  urgent  sitis,  ardor,  et  anxietas ;  concidunt 
vires,  arteriaeque  languide  et  crebrius  moven¬ 
tur.  Quibus  perspectis,  falli  non  poterit.  Ea¬ 
dem  ad  Colicam  pertinent,  nisi  quod  huic  deest 
febris,  et  dolor  circa  umbilicum  premendo  leni¬ 
tur.  Neutri  ex  his  dolent  humerus  et  clavi- 

Gastritis. —Commune  est  Gastritidi  cum  He¬ 
patitide,  cibus  fastidire  et  evomere,  et  singul¬ 
tire.  Dolor  autem  ventriculi  cruciantissimus, 
vires  subito  fractae,  arteriarum  motus  exilissi¬ 
mus  et  celerrimus,  dolor  humeri  nullus,  vomi¬ 
tusque  et  singultus  saevissimi,  satis  ventriculum 
non  jecur  inflammari  praedicant. 

Rheumatismus .  —  Musculi  jecinori  proximi 
nonnunquam  Rheumatismo  conflictantur.  Dolo- 
lores  autem  inde  geniti  ultra  sedem  jecoris  pa¬ 
lantur,  cursu  aut  aliquo  nisi  adaugescunt,  fibras 
ipsas  motrices  pervagantur :  nec  raro  ventrem 
et  artus  vicissim  occupant.  Praeter  haec.  Rheu¬ 
matismo  deficiunt  tussis,  vomitus  et  singultus. 

Phthisis  Pulmonalis . — Persaepe,  cui  jecur  in¬ 
flammatum  suppurat,  hunc  torquent  quaedam 
ex  iis  malis  quae  exulcerato  pulmone  nascuntur. 
Internoscere  tamen  perito  difficile  non  est.  Cui 
jecur  inflammatur,  huic  dolent  hoc  viscus  et 
humerus ;  flavet,  et  initio  aret  summa  cutis  ^  sor- 

det  lingua,  et  mens  futuri  pavida  languet  : 
Quae  Phthisi  desunt ;  imo  notae  quibusdam  ex 
his  pene  contrariae  sunt.  Sudores  nocturni, 
malae  rubentes,  alvi  resolutio,  et  alia  signa  fe¬ 
bris  hecticae ,  quae  pulmonem  exulceratum  de- 
nunciant,  hepatitidi  nisi  jam  ad  finem  prope¬ 
ranti,  non  contingunt.  Denique,  Phthisi  peri¬ 
turo,  lingua  nitet  et  rubet,  mensque  serena, 
imo  integerrima  esse  consuevit. 

Dyspepsia . — Rei  medicae  sagacissimus  mala 
ventriculi  et  jecinoris  saepissime  inter  se  con¬ 
fundit.  Febris  incitata,  dolor  acutus  et  alia 
ejusmodi,  ne  quem  latet  hepatitis  acuta,  vetant. 
Longa  vero  Dyspepsiae  faciem  persaepe  sibi  in¬ 
duit.  Omnia  cibi  male  concocti  indicia  utrique 

» 

contingunt ;  nimirum,  acor,  ructus  crudi,  in¬ 
flatio,  dolor  ventriculi,  eibi  fastidium,  vomitus, 
et  similia:  quibus  ideo  non  insistendum.  Si 
jecur  male  se  habet,  praeter  haec,  dolor  tor¬ 
quet,  circa  ejus  et  ventriculi  sedem,  inter  pre¬ 
mendum  increscens  >  arteriae  concitantur,  cor- 

pus  exardet,  et  vultus  flavet.  Porro,  sanguis  de¬ 
tractus  tunicam  istam,  fere  inflammationis  indi 
cem,  exhibet,  et  mala  lenire  solet. 


DE  PROGNOSI. 

Hic  morbus  saepe  pertinax  et  diutinus  medi¬ 
cis  expertissimis  obnititur.  Plerumque  tamen 
idonea  curatione  levari  potest. 

Quo  rite  exitum  futurum  ejus  auguremur, 
oportebit  cognoscere,  quae  aetas  sit  laborantis, 
quae  ratio  corporis,  qualem  terram  incoluerit, 
quomodo  vixerit,  ebrietati  et  gulae  necne  se 
dediderit ;  quae  denique  causa  malum  intulerit. 

Si  medicus  tempestive  et  acriter  opitulatur, 
et  ipse  aegrotus  natura  validus,  non  vino,  ve- 

nere,  aut  aliquo  luxu  se  confecerit,  salutem  re¬ 
dituram  praesagiendum. 

Cum  inflammatio  jecoris  acuta,  jam  diu  trax¬ 
erit,  at  rite  curata  sit,  ii  nem  prosperam  sperare 
licet,  si  dolor,  aliaeque  febris  notae  conquies¬ 
cunt  ;  si  vultus  ex  lurido  aureove  rubere  et  ni¬ 
tere  coepit ;  si  remedia  non  vires  labefecerint, 
cibus  appetitur,  et  rite  concoquitur,  corpusque 
ali  incipit. 

Quod  si  ars  medica  nil  juverit,  dolor  et  febris 
magis  saeviunt,  alvus  tardatur  ;  si  cibi  respuun¬ 
tur,  corpusque  languet,  extenuatur  et  inhorres¬ 
cit  $  instare  suppurationem  patet. 

Abscessu  jam  facto,  pro  ejus  sede,  sit  speran¬ 
dum  an  metuendum  judicamus.  Si  acuitur  et 
extrorsum  spectat,  bonum  est :  pus  enim  fre¬ 
quenter  ope  scalpelli  educi  poterit ;  quo  abso¬ 
luto,  sanescit  vulnus,  ni  vitet  indoles  mala  cor¬ 
poris.  Quod  si  pars  jecoris  interior  suppurat, 

in  praecipiti  homo  fere  versatur :  potest  equi¬ 
dem  fieri,  ut  pus  expuatur,  evomatur  aut  deji¬ 
ciatur  \  at  frequentius  intus  latitans  tabe  lenta 
consumit. 

Si  pus  in  pectus  confluit,  aeger  ex  improviso 
strangulatus  fere  peribit :  si  in  ventrem,  aut  fe¬ 
bre  hectica  marcebit,  aut  gangraena  peritonaeum 
correptum,  pure  scilicet  bilioso  et  acerrimo,  ci¬ 
ta  morte  absumet. 


DE  CURATIONE. 

Utraque  jecinoris  inflammatio  iis  remediis, 
quibus  Regimen ,  quod  dicitur,  Antiphlogisticum 
continetur,  debellanda  est.  Acuta  sane  haec 
acrius  ministrari  quam  longa,  desiderat.  Valen- 
tiora  ex  his  sunt  Sanguinis  Detractio,  Exulce¬ 
rantia,  et  Alvi  Purgatio. 

Sanguinis  Detractio . — Nullo  auxilii  genere* 
quam  sanguine  icta  vena  rite  detracto,  melius 
huic,  uti  aliis  inflammationibus  obstatur.  Plus 
minusve  sanguinis  mitti  oportebit,  prout  edo¬ 
ceat  virium,  febris  et  doloris  ratio.  Si  vena  se¬ 
mel  percussa  non  mala  sedaverit,  idem  iterum 
fieri  debebit.  Deest  autem  praeceptum  de  hac 
re  perpetuum.  Si,  sanguine  bis  terve  elicito, 
inflammatio  adhuc  exardet,  hirudines  circa  par¬ 
tem  imponere,  aut  vasa  instrumento  idoneo  sca¬ 
rificare,  quam  brachii  venam  iterum  incidere, 
praestat ;  scilicet,  ne  vires  inde  deficerent. 

Exulcerantia. — Non  vena  secta,  unico  auxi¬ 
lio  nitendum;  ei  bene  accedunt  exulcerantia, 
parti  dolenti  admota.  Opus  erit  igitur  emplas¬ 
trum  e  Meloe  Vesicatorio  amplissimum  adhibere  ; 
et  ulcus  inde  oriundum  unguento  e  foliis  Juni¬ 
peri  Sabinae ,  aliove  ejusmodi  aliquamdiu  con¬ 
servare.  Nonnulli  equidem  emplastrum  propo¬ 
situm  crebro  applicari  malunt,  quam  ulcus  uni¬ 
co  factum  irritando  continuum  habere ;  spatiis 

talibus  interjectis,  ut  prius  sanetur  ulcus,  quam 
imponatur  novum  emplastrum.  Haec  vero  cura¬ 
tio  gravi  incommodo  non  vacat ;  urinae  nempe 
difficultatem  movere  potest.  Quae  ne  fiat,  em - 
plastrum  tartrite  antimonii  et  potassae  imbutum, 
misso  meloe,  utendum. 

Alvi  Purgatio.— Alvo  purgata  plus  valebit 
sanguinis  detractio,  et  grave  irritamentum  tol¬ 
letur.  Optime  exinanietur  intestinum  quovis  e 
salibus  mediis,  multa  aqua  liquato,  uti  Sulphate 
Sodae  aut  Magnesiae :  qui  ita  ingestus  multo  ma¬ 
gis  sedat  et  refrigerat,  rariusque  nauseam  ciet. 
Interdum  alvus  torpens  acriora  desiderat ;  qua¬ 
lia  sunt  submurias  hydrargyri,  radix  convolvuli 
Jalapae,  et  quae  sunt  hujusmodi.  Aliquando 
alvum  ducere  et  simul  fovere  proderit,  liquore 
tepido  in  intestinum  imum  infuso. 

Quae  sudorem  leniter  evocant,  uti  praepara¬ 
ta  ex  Antimonio ,  aqua  Acetitis  Ammoniae,  potus 
diluti  tepefacti,  siquidem  cor  arteriasque  se- 


DE  HEPATITIDE, 


37 


dant,  et  corpus  refrigerant,  non  parum  profi¬ 
cient.  His  rite  accedit  pedum  tepida  lavatio. 

Praeter  haec,  vomitum,  datis  medicamentis, 
quidam  moliri  solent :  quem  valde  suspicor,  je- 
cinore  vehementer  commovendo,  ejus  ligamen¬ 
tis  intendendis,  nociturum,  non  adjuturum. 

Hisce  auxiliis  caute  acriterque  admotis,  Bri¬ 
tanno  acuta  jecoris  inflammatione  aegrotanti 
fere  succurritur,  et  suppurationi  obstatur.  At 
jecur  Indiam  Orientalem  accolenti  inflamma¬ 
tum  ad  suppurandum  longe  proclivius  est  5 
ideoque  consulto  et  mature  facto  est  opus. 
Sanguis  aliquanto  parcius  est  mittendus ;  et 
ipso  principio  alvus  exinanienda.  Quod  si  no¬ 
tae  acerbiores  urgent,  his  bene  adjiciuntur  ex¬ 
ulcerantia  5  nempe,  emplastrum  e  Meloe  Vesica- 
torio.  Biduo  post,  praeparatis  ex  hydrargyro 
utendum. 

Si  demum,  medicina  frustra  remittente,  in« 

stat  suppuratio,  nitendum  est,  ut  fiat  pus  bo¬ 
num,  laeve,  album,  et  aequale.  Quem  in  finem 
dare  oportet  cinchonam  officinalem ,  paululum 
vini  meracioris,  victumque  opimum  ;  et  partem 
affectam  liquore  quovis  tepido,  aut  cataplasma¬ 
te  emolliri  et  fovere :  quo  pus  ad  exteriora  fe¬ 
ratur.  Simul  atque  abscessus  prominere  et 
acui  coeperit,  protinus  ferramento  pus  educen¬ 
dum  ;  ne,  hoc  misso,  ad  interiorem  aliquam 
partem  vertatur.  His  absolutis,  ulcus  solito 
modo  curandum  :  aegre  tamen  sanescit. 

Hydrar gyrus. — Plerique  medici  sentiunt  prae¬ 
parata  ex  hydrargyro  quadam  facultate  propria 
vitia  jecinoris  debellandi  pollere  :  et  pene  om¬ 
nes  iis  utuntur  in  hepatitidem  longam ;  imo 
vero  acutam ,  Indiarum  incolas  adortam  ;  idque, 
fere  malis  jam  ineuntibus.  Tam  celeri  equi¬ 
dem  pede  inflammatio  ad  suppurationem  pro¬ 
perat,  ut  hydrargyrus ,  nisi  mature  ministratus, 
prorsus  foret  inutilis.  Incipere  solemus,  in¬ 
flammatione  nondum  devicta  ;  nec  prius  inter- 

mittendum  hoc  auxilium,  quam  gingivae  vitio¬ 
sae  corpus  eo  probe  imbui  praedicaverint. 
Quod  si  scirrhus  venturus  appareat,  hydrargy - 
rum  dare  opus  erit,  dum  saliva  os  scatuerit. 
Ad  hoc  consilium  exequendum,  unguento  hy¬ 
drargy  ri  cutem  illinere,  aut  circa  partem  labo¬ 
rantem,  aut  femoris  interiorem  partem,  quae 
scilicet  vasis  patulis  absorbentibus  abundat,  fac¬ 
tu  est  optimum.  Eo  magis  et  citius  valebit,  si 
medicamentum  ex  hydrargyro  confectum  simul 
ingeratur ;  cui  opium  adjiciendum,  ne  tormina 
et  dejectiones  moveat. 

Acidum  Nitricum. — Medici  quidam  Orientales 
omnium  primi  hoc  remedium  in  mala  jecoris 
vetustiora,  sunt  experti :  quos  imitati  nostrates 
eodem  usi  sunt.  Ingerendum  est  multa  aqua 
imbutum ;  et  hepatitidem  longam,  inutili  hy¬ 
drargyro,  subtulisse  fertur. 

Quoties  mala  jecinoris  strumae  aut  scorbuto 
junguntur,  obest  hydrar gyrus ;  cui,  scorbuto 

vexante,  anteponendum  est  acidum  nitricum. 
Denique,  acidum  nitricum  hydrargyro  bene 
auxiliatur ;  at  non  ejus  vice  fungi  posse  vide¬ 
tur. 


DE  RATIONE  VICTUS,  &c. 

•  \ 

Nisi  victui  idoneo  insistitur,  minime  prosunt 
alia  auxilia.  Quod  si  non  medicabilis  sit  mor¬ 
bus,  inde  tamen  lenitur.  Cibum  oportet  esse, 
concoctu  facilem,  opimum,  levem  :  salsamenta, 
omnia  pinguia  et  condita,  vina,  et  liquor  aliquis 
meracior,  abjici  debent ;  maximeque,  si  aeger 
habitet  sub  ardente  coelo.  Potissimum  lacte, 

fructibus  maturis,  farre,  jusculis  dilutioribus, 

/ 

piscibus  candidis,  et  quae  sunt  hujusmodi,  ves¬ 
cendum.  Lac  equidem  quibusdam  minus  con¬ 
venit.  Potui  aptissima  sunt  liquores  tenues  et 
egelidi  3  nimirum,  aqua  acido  citrico,  aut  fructu 

quovis  maturo  paulo  saturior.  India  relicta, 
domum  redeundum  :  nec  parum  opitulabitur 
navigatio  longa  ad  id  necessaria. 

Convalescente  jam  aegroto,  medicamenta 
roborantia  et  amara,  et  quaedam  epotae  ex  a- 
quis  ferro  tinctis,  juvabunt.  Bathoniam  et 
Cheltenham  praesertim  nunc  confugere  prode* 
rit. 

